google/wiki40b huggingface dataset:
Pierre Balmain

Pierre Alexandre Claudius Balmain (født 18. mai 1914 i Saint-Jean-de-Maurienne, død 29. juni 1982) var en fransk motedesigner. Han åpnet egne motehus i Paris, Brussel, New York og Caracas.
Pierre Balmain var blant de parisiske moteskaperne som lanserte «new look» i årene etter andre verdenskrig. Balmain, jobbet tett sammen med Christian Dior og åpnet sitt eget motehus i 1945. Han ble kjent som en skaper av en ultrafeminin og sofistikert kvinnemote. Hans plagg var enkle i konstruksjon og snitt, men supplert med broderier og pelsdetaljer.
Han lagde også parfymer.
Sparkesykkel

En sparkesykkel er et kjøretøy som består av en plate til å stå på, hjul (som regel to), og et styre med håndtak. 
Sparkesykler har ofte blitt benyttet av ansatte i store bygninger for å ta seg fram raskere enn til fots, for eksempel i industribygg eller på sykehus. Varianten med små hjul kom rundt 1985 på mote blant ungdommer flere steder i USA. Fra 1995, da den nå vanlige utgaven i aluminium kom, ble sparkesykkelen igjen populær både i USA og i andre deler av verden.
I Norge utbredte bruken av denne type kjøretøy seg rundt årtusenskiftet 1999–2000. Det ble markedsført under navnet kickboard eller kickbike og ble populært blant ungdommer i byer og tettsteder. 
Sparkesykler blir også brukt til triksing, og er da utført i sterkere materialer enn aluminium.

Elektrisk sparkesykkel

En elektrisk sparkesykkel, gjerne forkortet elsparkesykkel, er en sparkesykkel med en elektronisk motor. Da den elektriske sparkesykkelen først kom frem, var den simpelthen en sparkesykkel med en liten motor, men da det raskt ble meget populært blant barn og unge, ble de utvidet med sete, blinklys, horn og meget mere ekstrautstyr nesten som en elscooter. Den elektriske sparkesykkelen er spesielt blitt populær i Danmark etter at lovgivningen fra 17. januar 2019 trådte i kraft. I København har man spesielt sett en stigning i bruken av elektriske sparkesykler, etter at der er blitt lansert deleordninger i byen hvor forbrukeren kan låne den elektriske sparkesykkelen i en tidsperiode og betale per minutt.
Der er flere forskjellige elektriske sparkesykkelmodeller, men de seneste år har man typisk sett modeller med 250–500 Watt børsteløs såkalte hub-motorer. Disse motorene krever ikke mye vedlikehold. Sparkesykkelen kan typisk kjøre i 20–30 km/t med disse.
Vekten på elektriske sparkesykler varierer fra 5 til 20 kg, alt etter hvor stort batteriet og motorene er. Elektriske sparkesykler utstyres oftest med litium-ionbatterier.
Elektriske sparkesykler kan fås med mange forskjellige slags tilbehør: sete, lykter, fartdisplay, foldeteknikk, motorbremser, skivebremser og lignende.

Norge

I Norge er det ingen promillegrense for elsparkesykkel, men en kan likevel straffes for fyllekjøring og råkjøring. En kan bøtelegges for å kjøre elsparkesykkel på rødt lys. Også parkering av elsparkesykler reguleres av trafikkreglene, og hovedregelen er at en ikke skal parkere til hinder for noe eller noen.
I Trondheim er det siden august 2019 forbudt å leie ut elsparkesykler.
Lennaert Nijgh

Biografi

Nijghs første samarbeid med De Groot var en kort 8mm-film som Nijgh lagde og De Groot sang to sanger til. Nyhetsoppleseren Ed Lautenslager som ble imponert av sangene, så en framtid i Nijgh og De Groot som en  låtskrivende duo og satte dem i kontakt med plateselskapet Phonogram Records.
At De Groot på 1960-tallet kunne vokse til å bli en protestsanger og flower power trubadur, kunne han takke tekstene til Nijgh. Deres første hit var «Een meisje van 16», som var en oversettelse av Charles Aznavours «Une enfant (de seize ans)». Den andre, «Welterusten Meneer de President», stadfestet De Groots navn som protestsanger, noe som vakte blandede følelser hos sangeren selv, for han så seg selv ikke bare som en fortolker av samfunnskritiske sanger.
Tekstene som Nijgh skrev opplevde De Groot på slutten av 1960-tallet som fjernere og fjernere fra hans image. Til det i 1968 kom til et brudd, skapte de fortsatt store slagere som «Het land van Maas en Waal», «Testament» og «Meester Prikkebeen». I 1973 ble samarbeidet tatt opp igjen med LP-en Hoe sterk is de eenzame fietser. Albumet ble en stor (salgs)suksess. I 1999 ble Nijgh og De Groot utnevnt til ridder av Den nederlandske løves orden.

Andre samarbeider

Nijgh har ikke bare skrevet kun for De Groot. Han skrev og oversatt musikaler og sangtekster for en haug av nederlandske artister, blant ander: Astrid Nijgh (hans kone), Jenny Aren, Flairck, Jasperins de Jong, Lisbeth List & Ramses Shaffy, Elly Nieman, Rob de Nijs og Cobi Schreijer. Et lite knippe av de mest kjente sangene: «Malle Babbe», «Jan Klaasen de Trompetter», «Dag Zuster Ursula», «Ik doe wat ik doe», «Pastorale» og «Avond» (som i 2005 overraskende endte på førsteplass på den nederlandske Top 2000).

Som spaltist

Nijgh skrev nesten hele livet, til perioder da han ble rammet av skrivesperre. I Haarlem og omheng ble han også kjent gjennom sine spalter i Haalems Dagblad. Han skrev flere bøker (blant annet hans debutroman Tobia) og nølte ikke for å ta fatt i mindre slående arbeid. Slik skrev Nijgh, tre år før sin død, med tittelen Met Open Mond den 150-årige historien til Van der Pigg, en ”helsekostbutikk” (drogisteri) i Harlem hvor boka fortsatt er mulig å kjøpe.
På slutten av 2002 døde Nijgh etter et kort sykeleie, 57 år gammel. På Oude Groenmarkt i Haarlem ble det satt opp en statue til hans minne. Marmor statuen med bokstavene A og Z ble designet av billedhugger Marinus Boezem. Første og siste bokstav i det latinske alfabetet symboliserer, ifølge Boezem, det materialet som blir brukt av diktere og forfattere for å skape sine kreasjoner. I november 2007 kom biografien Testament ut, på Nijghs femte dødsdag.
Gríms þáttr Grímstungu

Gríms þáttr Grímstungu («Tåtten om Grim fra Grimstunga») er en tått, en kort islendingesaga som først ble nedskrevet av Gunnar Pálsson i 1773. Historien foregår i Vatnsdal i landnåmstiden og handler om landnåmsmannen Grim
Livbåt

En livbåt et en mindre båt ombord i skip, båter, fiskefartøyer og faste og flytende installasjoner til havs, laget for evakuering i nødsituasjoner. 
En skiller ofte mellom lårelivbåter (eller konvensjonelle livbåter) og fritt-fall-livbåter. Denne artikkelen dekker i hovedsak lårelivbåter, men fritt-fall-livbåtene er dekker av en egen artikkel.
Et alternativ og supplement til livbåt på blant annet fritidsbåter, lystbåter og havseilere, kan være redningsflåte eller gummibåt. En variant av livbåt er MOB-båt. For liknende båter som ikke primært er laget med tanke på evakuering, se redningsbåt.

Historikk

En konvensjonell livbåt var en åpen robåt eller seilbåt laget i tre. Den var gjerne ekstra solid bygd, blant annet med tettere spanter enn vanlige båter. Dessuten ble oppdriften sikret med lufttanker og innebygde flytelegemer.
I en periode var romaskin populært til fremdrift, spesielt for livbåter på passasjerskip med et stort antall uerfarne roere. Romaskin var også et alternativ til seil og motor. I dag er motordrift det primære og livbåtskrog lages av metall, bl. a. aluminium. Utviklingen har videre gått fra åpne til overbygde båter. En livbåt kan være opphengt i daviter som svinges ut fra skipssiden før låring. 
«Storm King» var verdens første overbygde livbåt, utviklet og patentert i 1888 av Simon Jacob Engelhart Jørgensen fra Risør. For å bevise fartøyets egenskaper, seilte han sammen med en styrmann fra London til Australia i 1889-1890. 
Lårelivbåter brukes på oppjekkbare plattformer, der en kan ha over 50m fra dekket til havflaten når den er jekket opp. Eller er fritt-fall-livbåter dominerende for andre plattformer i petroleumsvirksomheten.

Menneskelige reaksjoner

Det er gjort omfattende simuleringer av oppførselen til livbåter som blir låret, både på vei ned - inkludert sammenstøt med skroget på plattformen eller skipet, sammenstøtet med sjøen og i forflytningsfasen i store bølger. Menneskene om bord kan utsettes for betydelige påkjenninger. Noen av seteposisjonene om bord er mer utsatt enn andre.
Windows CE

Funksjoner

Windows CE er optimalisert for maskinvare med lite minne (RAM) og kan derfor kjøre med så lite som en megabyte minne. De maskinene som kjører Windows CE kan bli konfigurert til et lukket system, som ikke tillater utvidelser fra brukeren, f.eks ved at operativsystemet lagres i ROM.
Microsoft har brukt Windows CE i Windows Phone og har tidligere bruk det i Windows Mobile.
En distinkt forskjell fra Microsoft sine andre Windows operativsystemer er at store deler av Windows CE gis ut som Kildekode, slik at enhetprodusenter kan justere operativsystemet til å fungere bedre med produktet sitt.
Texas' flagg

Texas' flagg består av et blått vertikalt felt med en bredde som utgjør en tredjedel av flaggets lengde og to like horisontale felt, det øvre hvitt og den nedre rødt med en lengde av to tredjedeler av flaggets lengde. Midt i det blå feltet står en hvit stjerne med fem spisser. Stjernen, som har en av spissen pekende oppad, er plassert i en imaginær sirkel med en diameter som skal være tre fjerdedeler av det blå feltet. De røde og blå fargene skal være de samme som i USAs flagg. Flagget er i størrelsesforhold 2:3.
Flagget er kjent som «Lone Star Flag» og har gitt Texas tilnavnet «Lone Star State». Flagget ble introdusert 28. desember 1838 i Republikken Texas kongress av senator William H. Wharton. De ble antatt 24. januar 1839 som Republikken Texas' nasjonalflagg. Da Texas ble USAs 28. delstat 29. desember 1845 ble det delstatsflagg.
Fargene i Texas' flagg symboliserer; blå står for lojalitet, hvitt for styrke og rødt symboliserer tapperhet.
Texas' flagg likner på Chiles flagg.
Gamelioides

Utseende

Middelsstore (vingespenn ca. 60 millimeter), gråbrune påfuglspinnere med en oransje øyeflekk på bakvingen. Forvingen er litt sigdformet hos hannene og har to mørke tverrlinjer, forøvrig ensfarget.

Levevis

Artene lever i skog.

Utbredelse

Slekten er kjent fra Ecuador, Peru og Bolivia.
Gunnar Gunn

Liv og virke

Gunnar Gunn studerte sang med sin tids storheter Waldemar Johnsen, Nanny Larsén-Todsen, Luigi Ricci og Anne Brown.
Fra 1956-57 var han ansatt ved Malmö Stadsteater, før han debuterte i Oslo i 1958, håndplukket av Norges første operasjef Kirsten Flagstad.
I 1959 spilte han Tommaso i operaen Lavlandet av Eugen d’Albert, i det som var den Den Norske Operas åpningsforestilling i Folketeaterbygningen.
Fra 1960-61 jobbet han ved Landestheater i Salzburg, og han gjestet Tyskland, Belgia og Spania.
Senere returnerte han til Den Norske Opera, der han blant annet spilte Sparafucile i Rigoletto, Mefistofeles i Faust og Reimar von Zweiter i Tannhäuser.
På Den Norske Opera spilte han også sin best huskede rolle, som Sarastro i Tryllefløyten.
Han fremførte på NRK TV i episoden «Småborgerens syv dødssynder» av programmet Ballett og dans i 1964.
På 70- og 80-tallet var han en aktiv og yndet solist i Frimurernes Sangforening.
Mot slutten av sitt liv opptrådte Gunnar Gunn i Trondheim som historisk vekter i fullt kostyme, og han jobbet med bevaring av de gamle vekternes sanger og tradisjoner.
Stjålne kyss

Stjålne kyss (fransk: Baisers volés) er en fransk film fra 1968 regissert av Francois Truffaut. Jean-Pierre Léaud og Claude Jade har hovedrollene.
I Stjålne kyss er Antoine Doinel (Jean-Pierre Léaud) prøver han å fange interessen til den unge, attraktive fiolinisten Christine Darbon (Claude Jade) uten å lykkes. Samtidig driver han fra jobb til jobb og ender til slutt som privatdetektiv. Da han faller for den elegante og noe eldre konen til en av hans klienter, savner Christine hans naive tilnærminger, og begynner således med sin egen forførende plan.
Opphopningspunkt

Formell definisjon

Både for metriske rom og for topologiske rom defineres opphopningspunkt formelt ved hjelp av begrepet omegn:
Et element p i mengden V er et opphopningspunkt for delmengden W i V dersom en hver punktert omegn om p inneholder et element q i fra W.   
Et element som ligger i W og som ikke er et opphopningspunkt for W, kalles for et isolert punkt.

Bolzano-Weierstrass’ teorem

Bolzano-Weierstrass' teorem kan for reelle tall formuleres som at hver begrenset uendelig mengde av reelle tall har minst ett opphopningspunkt.
Teoremet er navnsatt etter Bernard Bolzano og Karl Weierstrass.
Tyvjo

Beskrivelse

Tyvjo blir cirka 41–46 cm og veier 330–610 g. Vingespennet er cirka 110–125 cm. Kjønnene er like.
Arten har tre ulike fjærdrakter, men ingen underarter anerkjennes. Den ene varianten er unisont varierende mellomgrå til sort og kalles gjerne sørlig type. Gråfargen blir lysere oppover halsen, og hodet har sort isse og panne. Den andre varianten er grå på oversiden og hvit eller gråhvit i buken, brystet, øvre del av halsen og på kinnene, mens hodet har sort isse og panne. Den kalles nordlig type. Den tredje varianten er en intermediateform som er lysere mellomgrå og har lysgrå kinn, men er ellers en mellomting mellom de to andre variantene.

Atferd

Tyvjoen er et rovdyr og en kleptoparasitt, som stjeler byttet fra andre sjøfugler. De flyr etter andre fugler og plager dem til de slipper byttet.
Tyvjoen har ett mjauende rop, nasalt og rytmisk. Den er en utpreget kystfugl og hekker i de ytterste kyststrøkene over hele landet, men er sjelden på Sørlandet. Den legger som regel to egg, som klekkes etter nesten fire uker. Begge foreldrene ruger på eggene og gir mat til ungene. 
Den norske tyvjoen drar sørover tidlig på høsten, og tar vinterkvarter langt sør i havet langs kysten av Afrika. Den returnerer til Norge i begynnelsen av mai.
Bixi

Bixi (tradisjonell kinesisk: 贔屭, forenklet kinesisk: 赑屃, Pinyin: bìxì), også kalt guifu (龟趺) eller baxia (霸下), er en steinskilpadde benyttet som pedestal for en stele eller tavle. Steler hvilende på skilpadder er blitt benyttet tradisjonelt i gravmæler i Kina for keisere og andre høytstående personer. Senere ble de også brukt for minnetavler for viktige begivenheter, som for eksempel et keiserbesøk eller et jubileum for annen verdenskrigs avslutning. De kan også finnes utenfor Kina, som i Vietnam, Mongolia, Korea og endog i Russlands fjerne østen.
NM i motbakkeløp 2013

NM i motbakkeløp 2013 ble arrangert 29. juni 2013, som en del av Storehesten Opp i Sunnfjord.

U23

NM-titlene i U23-klassen ble vunnet av Johan Bugge og Karoline Holsen Kyte.
Skeireins

Skeireins (gotisk 𐍃𐌺𐌴𐌹𐍂𐌴𐌹𐌽𐍃) er den lengste og viktigste teksten på gotisk, nest etter Wulfilas Bibeloversettelse. Den består av åtte fragmenter av en kommentar til Johannesevangeliet, og antas å opprinnelig ha bestått av mer enn 78 pergamentblad. Navnet skyldes tyskeren Hans Ferdinand Massmann, som utga den første utførlige utgaven av den. Skeireins betyr «forklaring» på gotisk.
EM i curling 2013

Sluttspill

Vinner av gruppespillet møter nr 2 i gruppespillet. Vinner av denne kampen går til Finalen. Nr 3 og Nr 4 i gruppespillet møter hverandre, vinner av denne kampen møter taperen av kampen mellom nr 1 og 2. Vinner av denne kampen går til Finalen. Taper av denne kampen går til bronsjefinalen hvor de møter taperen av kampen mellom nr 3 og nr 4.

Sluttspill

Vinner av gruppespillet møter nr 2 i gruppespillet. Vinner av denne kampen går til Finalen. Nr 3 og Nr 4 i gruppespillet møter hverandre, vinner av denne kampen møter taperen av kampen mellom nr 1 og 2. Vinner av denne kampen går til finalen. Taper av denne kampen går til bronsefinalen hvor de møter taperen av kampen mellom nr 3 og nr 4.
Defrost Youth Choir

Historikk

Defrost Youth Choir ble opprinnelig startet som et prosjektkor, i et samarbeid mellom kordirigentene Erland Dalen og Thomas Caplin. Målsettingen for prosjektkoret, som het EDTChoir , var World Choir Games i Cincinatti i USA i 2012. Koret vant to gullmedaljer i konkurransen. Prosjektkorets reise fra oppstart til konkurransen ble dokumentert i TV2-serien Vårt lille land 
Defrosts innspilling av Jan Magne Førdes «Bruremarsj» blir av komponisten brukt som referanseinnspilling.

Priser

Koret mottok Hedmarksprisen i 2013.

Øvelser

Koret har i løpet av året rundt 100 fellesøvelser. I tillegg kommer stemmeøvelser og selvstudium.

Oppdrag og konserter

Koret finansierer store deler av driften gjennom betalte oppdrag. Koret gjennomfører to til tre konserter i egen regi i løpet av året.
Essaouira

Essaouira i vestlig kunst

En del av filmen Othello av Orson Welles ble spilt inn i Essaouira i 1949. Rockemusikeren Jimi Hendrix ville på 60-tallet kjøpe en av strendene sør for byen..
Bognøy

Bognøy (også kalt Bognø eller Bongno) er ei øy i Radøy kommune i Hordaland fylke, i Nordhordland. Bognøy var i perioden 1871 til 1964 en del av tidligere Herdla kommune.
Bognøy ligger i inngangen til Radøyfjorden mellom Holsnøy og Radøy, og det er trang passasje i Bognøystrømmen på nordøstsiden, og gjennom Landsvikosen i sørvest. I utstrekning er ca. 1,5 km lang og 0,8 km bred med høyeste punkt 56 moh, og er omkring 750 dekar stor.
Øya var ubebodd fram til rundt 1876 da granskogen som på den tid dekket hele øya ble brent ned, for at øya skulle kunne videre bli ryddet og opparbeidet til gårdsdrift. På denne tid ble Bognøy delt opp i 7 eiendommer, hvor av det ble anlagt gårdsbruk på 6 av eiendommene. Senere kom det et ekstra gårdsbruk til, etter at den ene gården ble delt opp. Gårdsbrukene på Bognøy er forholdsvis små, hvor fiske utgjorde deler av inntekten. På det meste levde det folk i 10 husstander på Bognøy, men idag er det ikke fastboende igjen, etter at den siste fastboende flyttet i 2003 grunnet høy alder. På sommerstid kan Bognøy fremstå som en idyllisk ferieperle, men arealene som tidligere var opparbeidet for gårdsdrift er nå i stor grad gjengrodd av vegetasjon.
I september 2011 startet Olav Andre Soltveit, sønn til eier av bruksnummer 2 -Bakken- opp igjen med gårdsdrift. Han har hatt nærmere 100 villsauer gående på store deler av Bognøy. På Bakken er det ryddet masse skog og kratt for å få frem igjen det gamle kulturlandskapet.
Det er ikke veiforbindelse til øya, men i tidligere år gikk dampbåten fra Bergen innom Bognøy kai.
Siden begynnelsen av 1970-tallet har det vært drevet fiskeoppdrett ved Bognøy.
Thylacosternus

Utseende

Middelsstore (ca. 10 millimeter), avlange, sylindriske smellere. De er gjerne ganske fargerike, tegnet i rødt eller gult og svart, men kan også være ensfarget brunlige. Hannene har kamformede antenner. Beina er ganske korte, leggene (tibiae) utvidete. Pornotum er firkantet med bakhjørner som er utdratt rett bakover.

Utbredelse

Slekten lever i den neotropiske økosonen.
Sørdalen (Bardu)

Sørdalen er et dalføre i Bardu kommune i Troms fylke. Ved Furumoen deles hoveddalføret i Sørdalen som strekker seg rett sydover ca 27 km til riksgrensen mot Sverige og Østerdalen som går i sydøstlig retning til Altevatnet.
Urteblomsterfluer

Utseende

Små til middelsstore (5-15 mm) blomsterfluer. Slekten er ganske enhetlig utseendemessig og artene kan derfor være nokså vanskelige å bestemme. På farge er de helt svarte bortsett fra antennene og at beina kan ha bleke partier. Ansiktet er blankt i midten med en vanligvis svært tydelig midtknøl ("nese"). På sidene er det en del lange hår hos noen arter, uten hår hos andre. Fasettøynene er nakne eller sparsomt hårete, sjeldent tett hårete. Hos hannene møtes de i pannen. Antennene er relativt korte, det tredje leddet kan være stort og oransje. Kroppen er mer eller mindre blankt svart med oppstående hår av varierende lengde og farge. Hos noen arter er hårkledningen tett så den nesten skjuler den svarte fargen, og hårene gul- eller rødaktige, sjeldnere flerfargede. Vingene er vanligvis litt røykfargede, hos noen få arter med en markert, brun midtflekk. Beina er slanke og forholdsvis korte, korthårede.

Levevis

Larvene utvikler seg inne i urteaktige planter, særlig planter i kurvplantefamilien og skjermplantefamilien. De har vanligvis én generasjon per år. Noen få arter har larver som lever i sopp, spesielt steinsopp, og én nordisk art har larver i utflytende kvae. Hannene forsvarer territorier i områder der hunnene kommer for å legge egg, gjerne ved rothalsen på vertsplanten. Disse fluene ser man ofte når de sitter og soler seg i vegetasjonen, men i alle fall noen av artene besøker også hyppig blomster.

Utbredelse

Slekten er utbredt i Holarktis og Sørøst-Asia, i tillegg går noen få arter sørover til Mellom-Amerika.

Truede arter

I den norske rødlisten fra 2010 er liten ramsløkflue listet som direkte truet (EN), artisjokkblomsterflue som sårbar (VU) og gulrygget urteblomsterflue som nær truet (NT).
Avenue Foch

Avenue Foch er en aveny i Paris i 16. arrondissement. Den ble innviet 31. mars 1854 og fikk sitt nåværende navn etter den franske krigshelten Ferdinand Foch den 29. mars 1929. Avenue Foch løper fra Place Charles de Gaulle med Triumfbuen til Porte Dauphine ved Bois de Boulogne.
Nationalmuseets Klunkehjem

Historie

Eiendommen på Frederiksholm Kanal 18 utgjorde tidligere sammen med nabohuset nr. 16 Det Plessenske Palæ, som fra 1728 var i slekten Plessen varetekt. I årene 1851–52 ble eiendommen ombygget til det dobbelthus som ligger her i dag. I 1886 kjøpte grosserer Rudolp Christensen (1849–1925) eiendommen og flyttet med kone og barn fire år senere inn i en 10 værelser stor leilighet på 3. etasje møblert etter datidens mote. Trappeoppgangen fikk marmorerte partier, blomsterborder og arabesker, mens leiligheten fikk utsmykkede og påmalte loft. Møblerne står stadig på samme plass i de rum de ble anskaffet til. Samtlige tekstiler er opprinnelige, både møbelbetrekk såvelsom de rikt draperte gardiner og portierer med klunker og possementarbeider.
Etter foreldrenes død ble de to døtrene boende i leiligheten til deres død i 1963. De hadde værnet om hjemme og sikret det for ettertiden ved å testamentere det til Nationalmuseet, som allerede i 1942 hadde vært på besøk for oppmåle og fotografere leilighetens innbo. Eiendommen er stadig i privat eie, men publikum kan i begrenset antall ad gangen få besøke leiligheten. Med unntak av 2 værelser fremtreder den nesten som den var i årene mellem 1890 og 1914.
Ryan Thomas

Landslaget

Han ble tatt ut i New Zealands tropp til FIFA Confederations Cup 2017 i Russland.
Foers Ibex

Ibex er en terrengående bil med firehjulstrekk fra britiske Foers som leveres enten ferdigbygget eller som byggesett. Den er konstruert med deler fra Land Rover Defender på en rørramme. Ibex kan leveres med forskjellige akselavstander og karosserityper.
En spesiell løsning som Ibex kan leveres med er Foers patenterte Vector vinsjsystem. En vinsj monteres sentralt i kjøretøyet, og kabelen går til kasteblokker foran og bak. Kjøretøyet kan trekke i begge retninger, ellers kan kabelen trekkes ut og festes i begge ender, og kjøretøyet kan dra seg langs kabelen som en taubane.
Ibex ble opprinnelig utviklet og solgt av John Foers på 1990-tallet, men selges nå gjennom Maddison 4x4 i Storbritannia.
Ibex er engelsk for steinbukk.